కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
KRKR Trailer: లోకేశ్‌ని ‘పప్పు’ అంటారా, నాకు తెలీదే.. వర్మ వెటకారం
RGV: ఏం జరిగినా.. ఎంత మంది విమర్శించినా.. ఎంత మంది తిట్టినా.. తన స్టైల్ మారదన్నట్టు ప్రవర్తిస్తున్నారు రామ్ గోపాల్ వర్మ. వివాదాస్పద సినిమాలు చేస్తూనే అవి వివాదాస్పదమని తనకు తెలీదన్నట్టు నటిస్తున్నారు.
Samayam Telugu | Updated:
Oct 29, 2019, 04:13PM IST
నాకు నచ్చింది నేను తీస్తా.. ఇష్టముంటే చూడండి, లేకపోతే మానేయండి అనే దర్శకుడు రామ్ గోపాల్ వర్మ. వివాదం అనేది లేకపోతే ఆయనకు అస్సలు నిద్ర పట్టదు. ఈ మధ్య కాలంలో ఆయనకు వివాదాల పిచ్చి మరీ ఎక్కువైంది. అందుకే, ఆంధ్రప్రదేశ్ ఎన్నికల సమయంలో ‘లక్ష్మీస్ ఎన్టీఆర్’ అనే వివాదాస్పద చిత్రాన్ని ప్రేక్షకుల ముందుకు తీసుకొచ్చారు. ఇప్పుడు ఏపీలో వై.ఎస్. జగన్ మోహన్ రెడ్డి అధికారంలోకి వచ్చిన తరవాత ‘కమ్మరాజ్యంలో కడపరెడ్లు’ అంటూ కాకరేపుతున్నారు.
ఇది వివాదాస్పద పాత్రలతో అస్సలు వివాదాస్పదం కాని సినిమా అంటూ రామ్ గోపాల్ వర్మ చెబుతున్నా.. ఆయన చేసే ప్రచార కార్యక్రమాలు మాత్రం వివాదాస్పదంగానే ఉన్నాయి. ఒక వర్గాన్ని రెచ్చగొట్టే విధంగానే ఉన్నాయి. దీపావళి సందర్భంగా ‘కమ్మరాజ్యంలో కడపరెడ్లు’ సినిమా ట్రైలర్‌ను వర్మ విడుదల చేశారు. ఈ ట్రైలర్ సెన్సేషన్ క్రియేట్ చేసింది. యూట్యూబ్‌లో ఆ రోజు టాప్ ట్రెండ్‌గా నిలిచింది. ఈ ట్రైలర్‌ను చూసిన తరవాత వర్మను తిట్టేవాళ్లు తిట్టారు, పొగిడే వాళ్లు పొగిడారు.
‘కమ్మరాజ్యంలో కడప రెడ్లు’.. పవన్, లోకేష్‌లను మరీ ఇలానా?
X
అయితే, ఈ ట్రైలర్‌లో లోకేశ్ పాత్రధారికి చంద్రబాబు పాత్రధారి పప్పు వడ్డించే సన్నివేశం బాగా హైలైట్ అయ్యింది. అది ఎందుకు అయ్యిందో మీకు ప్రత్యేకంగా చెప్పాల్సిన అవసరం లేదు. ఈ సన్నివేశంపై తాజాగా తన అభిమాని ఒకరితో ఫోన్ కాల్ ద్వారా వర్మ డిస్కషన్ పెట్టారు. ‘కమ్మరాజ్యంలో కడపరెడ్లు’ సినిమాపై న్యూస్ ఛానెల్ 10టీవీ ప్రసారం చేసిన చర్చా కార్యక్రమంలో వర్మ పాల్గొన్నారు. ఈ కార్యక్రమంలో భాగంగా ప్రేక్షకులతో వర్మ ఫోన్‌లో మాట్లాడే అవకాశం కూడా కల్పించారు.